غرب اؤلکه‌لر، بیر ترور تشکیلاتینی یوخ ائتمک اوچون باشقا بیر ترور تشکیلاتین‌دان ایستیفاده ائدیله بیلمه یه جگینی  درک ائتمه لیدیلر. بونو باش ناظر بینا‌لی ییلدیریم دئدی.
بینا‌لی ییلدیریم، اینگیلیس وئریلیش اورقانی بی بی سی-یه وئردیگی مصاحبه ده ئرور تشکیلاتی پ ک ک-نین داوام اولان پ ی د-یه  دستک وئرن غرب اؤلکه‌لره مراجعت ائدرک دئییب: "بیر ترور تشکیلاتینی یوخ ائتمک اوچون باشقا بیر تررور تشکیلاتین‌دان ایستیفاده ائدیله‌مز. عکس تقدیرده، امکداشلیق ائده جگینیز ترور تشکیلاتی واختی گلیب چاتدیقدا سیزی د قوربان‌لاری‌نین آراسینا داخیل ائر".
سوریادا رهبرلیک دییشیمی‌نین واختی‌نین گلیب چاتدیغینی دا ایفاده ائدن باش ناظر ییلدیریم، اؤلکه‌ده  باش وئرن قارشیدورما‌لار نتیجه سینده  500 میندن چوخ آدامین حیاتینی ایتیردیگینی، معصوم، هئچ بیر گوناهی اولمایان اینسان‌لارین اؤلدوگونو خاطیرلادیب و اؤلکه دکی وضعیتین نورماللاشماسی‌نین قارشی‌سین‌داکی یگانه مانع‌ینین بشار اسد اولدوغونو وورغولادی.
تررور تشکیلاتی داعش پروبلئمی‌نین ایسه بشار اسدن باشقا بیری‌نین لیدرلیگیندکی رهبرلیگین حاکم اولماسی ایله اورتا‌دان قالدیریلا بیله جگینی سسلندیرن بینا‌لی ییلدیریم  بوتون قونشو اؤلکه‌لرله یاخشی  علاقه لر یاراتماقدا سعی ائتدیکلرینی و بو ایستیقامته‌ده لازیم‌لی آددیم‌لار آتیلا‌راق ایسرایل و روسیا ایله علاقه لرین نورماللاشدیغینی، دوست‌لاری آرتیرماق نؤوبه سی‌نین باشقا اؤلکه لرده اولدوغونو سؤزلرینه علاوه ائتدی.
